Omet služi izravnavanju morebitnih nepravilnosti ali napak na zidu. Prav tako pa zaščiti električne in vodovodne inštalacije, ki so napeljane po zidu. Je zaključni sloj, ki ima svojo veljavo tako pri novogradnji kot tudi obnovi. Ločimo pa strojni in ročni omet. Ročni omet je starejši način izvedbe, ki so ga uporabljali že naši dedki. Gre za ročni nanos materiala na zid. Mešanica cementa in dodatkov se sproti pripravlja v mešalcu, zato se lahko zgodi, da ni vedno enaka. Je dolgotrajen postopek, pri katerem lahko nastanejo številne nepravilnosti (neravna površina, neenakomerna porazdelitev, različna trdota materiala). Strojni omet pa za izvedbo potrebuje ustrezno mehanizacijo. Gre za nanos materiala na zid s pomočjo kompresijske črpalke. To omogoča enakomerno razporeditev materiala, prav tako pa vedno enako strukturo (pripravlja se strojno). Ločimo različne vrste strojnih ometov.